**4. ura SLJ 8.abc skupina Kavčič 13. maj**

Danes ostajamo pri Kersnikovem besedilu Mačkova očeta. Najbolje, da ga ponovno prebereš v berilu. Nato pusti berilo odprto in si pomagaj z besedilom.

Preveri rešitve včerajšnjih nalog.

**Preglej rešitve nalog**

1. akoravno = čeprav; stoprav = šele; smotka = cigara; novina = kar se pridela v tekočem letu, pridelek; živež = hrana; goldinar = denarna enota v stari Avstriji; rubiti = odvzeti premoženje; kajža = majhna preprosta hiša; imetek = premoženje, imetje

**2.** Kmetje./ Kmečki sloj.

**3.** c) socialna

**4.**

|  |  |
| --- | --- |
| **GLAVNE OSEBE** | **STRANSKE OSEBE** |
| Stari Maček | Mačkov vnuk |
| pripovedovalec | Mačkov sosed |
| Mačkov sin |  |

**5.** Poved: ***Poznal sem*** *oba, starega Mačka namreč in sina njegovega.*

Oseba in čas: 1. oseba, preteklik ; Pripovedovalec: prvoosebni

**6.** B Pripoveduje o dogodkih. Č Povezuje zgodbo dveh očetov.

Nadaljuj z reševanjem nalog.

**7. S pomočjo naslednjih povedi napiši kratko obnovo tako, da povedi razvrstiš v pravilni vrstni red**.

Sin očeta odžene z doma.

Tudi mlajši Maček umre pri sosedu.

Pripovedovalca stari Maček prvič ogovori, ko ga vidi kaditi.

Niti na smrtni postelji stari Maček ne odpusti sinu.

Mlajšega Mačka sin pretepa.

Pripovedovalec se čez nekaj let sreča z mlajšim Mačkom.

Stari Maček prepiše svoje posestvo na sina.

**8.** **a) Kaj pripovedovalec prvemu Mačku, ki je na smrtni postelji, najprej svetuje. (Napiši v eni povedi.)**

**b) Kaj pa potem? (V eni povedi.)**

**9. Podčrtaj glavno skupno lastnost opisanih Mačkov.**

A Prijateljstvo. B Ljubezen. C Sovraštvo. Č Hinavščina.

**10. Kolikokrat v letu in kdaj se je Mačkom dobro godilo?**

**11. V kateri podrobnosti se Mačka med seboj razlikujeta?**

**12. Zakaj se oče in sin sovražita?**

A Ker imata oba rada isto žensko. B Ker se trmasto borita za obstanek.

C Ker se pripovedovalec vmeša v njuno družino. Č Ker pijeta.

**Preveri rešitve.**

**7.**Pripovedovalca stari Maček prvič ogovori, ko ga vidi kaditi. Stari Maček prepiše svoje posestvo na sina. Sin očeta odžene z doma. Niti na smrtni postelji stari Maček ne odpusti sinu. Pripovedovalec se čez nekaj let sreča z mlajšim Mačkom. Mlajšega Mačka sin pretepa. Tudi mlajši Maček umre pri sosedu.

**8.** **a)** Svetuje mu, naj sinu oprosti.

**b)** Svetuje mu, naj svoj denar z oporoko zapusti sosedu, ki skrbi zanj.

**9. Podčrtaj glavno skupno lastnost opisanih Mačkov.** C Sovraštvo.

**10.** Enkrat na leto, in sicer pred pustom, ko so zaklali prašiča.

**11.** Mlajši Maček je rad popival.

**12.** B Ker se trmasto borita za obstanek.